ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
கர்நாடக மாநிலம் தார்வாடில் இன்று நிறைவடைந்த 26வது தேசிய இளையோர் விழாவில் திரு அனுராக் தாக்கூர் உரையாற்றினார்
கர்நாடக மாநிலம் தார்வாடில் இன்று நிறைவடைந்த 26-வது தேசிய இளையோர் விழாவில் மத்திய இளைஞர் நலன், விளையாட்டு, மற்றும் தகவல் ஒலிப்பரப்புத்துறை அமைச்சர் திரு அனுராக் சிங் தாக்கூர் உரையாற்றினார். அப்போது பேசிய அவர், பல்வேறு முக்கிய விவகாரங்களில் தீர்வுகளுடன் ஜி20 தலைவர்களுக்கான ஆவணங்களை தயாரிக்கவும், இளைஞர்களுக்கான ஒய்-20 உரையாடல்கள், ஒய்-20 விவாதங்களில் பங்கேற்குமாறும் அழைப்பு விடுத்தார்.
தூய்மையான, அழகான, அதிகாரமிக்க நாட்டை கட்டமைப்பதற்கான அரசின் முன்னெடுப்புகளில் இளைய தலைமுறையினர் இணைந்து செயல்பட வேண்டும் என்று அமைச்சர் வலியுறுத்தினார். இளைஞர்களின் நலனுக்காக திரு நரேந்திர மோடி அரசால் மேற்கொள்ளப்பட்டு வரும் நடவடிக்கைகளை சுட்டிக்காட்டிய திரு அனுராக் சிங் தாக்கூர், நாட்டை கட்டமைப்பதில் இதனை திறம்பட பயன்படுத்த வேண்டும் என்றார்.
அனைத்து துறைகளிலும், நாடு வளர்ச்சியடைந்துள்ளதாக அவர்“ கூறினார். இந்நிகழ்ச்சியில் பல்வேறு துறைகளில் சிறந்த பங்களிப்பு செய்ததற்காக 2019-20ம் ஆண்டுக்கான தேசிய இளையோர் விருது 19 தனி நபர்களுக்கும், 6 அமைப்புகளுக்கும் வழங்கப்பட்டன.
பிரதமர் அலுவலகம்
ரஷ்ய கூட்டமைப்பின் அதிபருடன் பிரதமரின் தொலைபேசி உரையாடல்
பிரதமர் திரு. நரேந்திர மோடி, இன்று ரஷ்ய கூட்டமைப்பின் அதிபர் மாண்புமிகு திரு. விளாடிமிர் வி புடின்-உடன் தொலைபேசியில் கலந்துரையாடினார். இரு தலைவர்களும் கோவிட்-19 பெரும் தொற்று நோயினால் உலகெங்கிலும் நிலவி வரும் சூழ்நிலை குறித்து விவாதித்தனர்.
கொரோனா வைரஸ் நோயினால் ரஷ்யாவில் பாதிக்கப்பட்டுள்ளோர் விரைவில் குணமாக தனது வாழ்த்துகளை தெரிவித்த பிரதமர், இந்த நோய்க்கு எதிராக அதிபர் புடினின் தலைமையில் ரஷ்யா எடுத்து வரும் நடவடிக்கைகள் வெற்றி பெறும் என்று நம்பிக்கையும் தெரிவித்தார்.
இந்தியாவில் கொவிட்-19க்கு எதிராக எடுக்கப்படும் நடவடிக்கைகள் வெற்றி பெற பிரதமரிடம் தனது வாழ்த்துகளை அதிபர் புடின், தெரிவித்தார்.
சுகாதாரம், மருத்துவம், அறிவியல் ஆராய்ச்சி, மனிதாபிமான முயற்சிகள் மற்றும் உலக பொருளாதாரத்தின் மீதான தாக்கம் உள்ளிட்டவற்றில் இந்த மிகப்பெரிய சர்வதேச நெருக்கடி உருவாக்கியுள்ள அனைத்து சவால்களையும் எதிர்கொள்வதற்கு தேவையான ஆலோசனைகள் மற்றும் நடவடிக்கைகளை மேலும் மேற்கொள்ள இரு தலைவர்களும் ஒப்புக்கொண்டனர். கொவிட்-19 தொற்றை எதிர்த்து சர்வதேச ஒத்துழைப்புடன் ஜி20 வரைவுச் சட்டகத்துக்கு உட்பட்டு ஒன்றிணைந்து போராடுவதன் அவசியத்தை இருவரும் வலியுறுத்தினர்.
ரஷ்யாவில் உள்ள இந்திய மாணவர்களின் நலனுக்காக ரஷ்ய அதிகாரிகள் அளித்த ஒத்துழைப்புக்கு பாராட்டு தெரிவித்த பிரதமர், இது தொடரவேண்டும் என்ற தன் நம்பிக்கையும் தெரிவித்தார். அதிபர் புடின் இது தொடர்பாக அனைத்து உதவிகளையும் அளிப்பதாக உறுதி கூறினார். இந்தியாவில் உள்ள ரஷ்ய மக்களின் நலனுக்குத் தேவையான அனைத்து முயற்சிகளையும் இந்திய அதிகாரிகள் தொடர்ந்து எடுத்து வருவார்கள் என்றும் அவர்கள் தேவைப்படும் போது பாதுகாப்பாக நாடு திரும்புவதற்கும் உதவுவார்கள் என்றும் அதிபர் புடினிடம் பிரதமர் தெரிவித்தார்.
காலம் காலமாக இரு நாடுகளுக்கிடையே இருந்து வரும் நல்லுறவு தொடரவும், தங்களுக்கிடையேயான சிறப்பான புரிதலும் ஒருங்கிணைப்பும் தொடரவும் இரு தலைவர்களும் உறுதியேற்றனர். இந்த ஆண்டில் தங்கள் இருவருக்கிடையே நேரடி தொடர்புகளுக்கு நிறைய வாய்ப்புகள் கிடைக்கும் என்றும் இரு தலைவர்களும் நம்பிக்கை தெரிவித்தனர்.
ரசாயனம் மற்றும் உரங்கள் அமைச்சகம்
பாஸ்பேடிக் மற்றும் பொட்டாஷ்ஷிக் உரங்களுக்கான மானிய விலை உயர்வை மேலும் ஓராண்டிற்கு நீடிக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவை குழு பாஸ்பேடிக் மற்றும் போட்டாஷ்ஷிக் உரங்களுக்கான உயர்த்தப்பட்ட மானிய விலையை 20-05-2021 தேதியிட்ட அறிவிக்கையின் படி 01-10-2021 முதல் 31-03-2022 வரை மேலும் ஓராண்டிற்கு நீட்டிக்க ஒப்புதல் அளித்துள்ளது.
டை அம்மோனியம் பாஸ்பேட்டின் சர்வதேச சந்தை விலை உயர்வை மனதில் கொண்டு இந்த கால நீட்டிப்பு வழங்கப்பட்டுள்ளது. டை அம்மோனியம் பாஸ்பேட்டுக்கு வழங்கப்படும் மானியத்தை பை ஒன்றுக்கு 438 ரூபாயாக உயர்த்த மத்திய அரசு முடிவு செய்துள்ளது. டை அம்மோனியம் பாஸ்பேட்டை மலிவு விலையிலேயே விவசாயிகளுக்கு கிடைக்க ஒரு முறை சிறப்பு தொகுப்பாக இந்த முடிவு எடுக்கப்பட்டுள்ளது.
மிக அதிகமாக பயன்படுத்தப்படும் NPK தரத்தை தயாரிக்க பயன்படுத்தப்படும் கச்சா பொருட்களின் சர்வதேச விலை உயர்வை கருத்தில் கொண்டு, இவற்றிற்கு வழங்கப்படும் மானியம் பை ஒன்றுக்கு 100 ரூபாய் வரை மத்திய அரசு உயர்த்தி உள்ளது. ஒரு முறை சிறப்பு தொகுப்பாக உயர்த்தப்பட்டுள்ள இந்த மானியத்தின் மூலம் விவசாயிகளுக்கு NPK தர உரங்கள் மலிவு விலையில் கிடைக்கும்.
சர்க்கரை ஆலைகளில் மொலாஸஸிலிருந்து துணை பொருளாக உற்பத்தி செய்யப்படும் பொட்டாஷ்ஷியத்தை ஊட்டசத்து அடிப்படையிலான மானிய திட்டத்தின் கீழ் மத்திய அரசு கொண்டுவந்துள்ளது.
2010-க்கு பிறகு முதல் முறையாக மேற்கொள்ளப்பட்டுள்ள இந்த நடவடிக்கையினால் பொட்டாஷ்ஷியத்தின் உற்பத்தியை ஊக்குவிக்க முடியும். இவ்வகை உரங்கள் PDM-0:0:14:5:0 என்று அறியப்படுகிறது.
மத்திய அரசின் இந்த நடவடிக்கை மூலம் கனிமங்கள் அடிப்படையிலான பொட்டாஷ் உரம் 100 சதவீத இறக்குமதியை சார்ந்திருப்பதை தவிர்க்க முடியும். தற்போது ஆண்டுக்கு 42 லட்சம் மெட்ரிக் டன்னுக்கும் அதிகமாக சுமார் 7,160 கோடி ரூபாய் வரை இந்த வகை உரங்கள் இறக்குமதி செய்யப்படுகின்றன.
மத்திய அரசின் இந்த நடவடிக்கையினால் கரும்பு விவசாயிகளின் வருமானம் அதிகரிப்பத்தோடு மட்டுமல்லாமல் சர்க்கரை ஆலைகளின் வருமானமும் அதிகரிக்கும் உர நிறுவனங்கள் விவசாயிகளுக்கு 600 ரூபாயிலிருந்து 800 ரூபாய் வரை விற்கப்படும் 50 கிலோ கொண்ட பை ஒன்றுக்கு 73 ரூபாய் வரை விலை தள்ளுபடி வழங்கமுடியும்.
இந்த நடவடிக்கையினால் மத்திய அரசுக்கு தோராயமாக 156 கோடி ரூபாய் வரை கூடுதல் செலவாகும் என்று எதிர் பார்க்கப்படுகிறது. மேலும் 562 கோடி ரூபாய் வரை அந்நிய செலாவணியை சேமிக்க முடியும்.
மனித வள மேம்பாட்டு அமைச்சகம்
அருணாச்சலப் பிரதேச என் ஐ டி-யில் மூன்று கட்டிடங்கள் மற்றும் இதர வசதிகளை மத்திய கல்வி அமைச்சர் மெய்நிகர் முறையில் திறந்து வைத்தார்
இயந்திர பொறியியல் கட்டிடம், வேதிப் பொறியியல் கட்டிடம் மற்றும் உயிரி தொழில்நுட்பவியல் கட்டிடம் ஆகியவற்றையும், நூலகம் உள்ளிட்ட இதர வசதிகளையும் அருணாச்சலப் பிரதேச தேசிய தொழில்நுட்ப கழகத்தில்  மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' மெய்நிகர் முறையில் திறந்து வைத்தார்.
அருணாச்சலப் பிரதேச முதல்வர் திரு பேமா காண்டு, மத்திய இளைஞர் விவகாரங்கள் மற்றும் விளையாட்டு மற்றும் சிறுபான்மையினர் நல இணை அமைச்சர்  திரு கிரண் ரிஜிஜூ, அருணாச்சலப் பிரதேச கல்வி அமைச்சர் பொறியாளர் தாப தெடிர், என் ஐ டி அருணாச்சலப் பிரதேச இயக்குநர் பேராசிரியர் பிநாகேஸ்வர் மகந்தா ஆகியோர் இந்த நிகழ்ச்சியில் கலந்து கொண்டனர்.
நிகழ்ச்சியில் பேசிய மத்திய கல்வி அமைச்சர், அறிவியல் குறித்த ஆர்வத்தை மாணவர்களின் மனங்களில் நமது கல்வி நிறுவனங்கள் விதைக்க வேண்டும் என்றும், அறிவின் களஞ்சியமாக அவை சேவை புரிய வேண்டும் என்றும் கேட்டுக் கொண்டார்.
எந்தவிதமான சவாலை எதிர்கொள்வதற்கும் இளைஞர்களை நமது கல்வி நிறுவனங்கள் தயார் படுத்த வேண்டும். சவால்களை வாய்ப்புகளாக மாற்றும் திறனை அவர்களுக்கு அளித்து, அவர்களை சிறந்த மனிதர்களாக கல்வி நிறுவனங்கள் மாற்ற வேண்டும் என்று திரு ரமேஷ் பொக்ரியால் 'நிஷாங்க்' மேலும் கூறினார்.
கல்வி அமைச்சகத்தின் முயற்சிகளைப் பாராட்டிய திரு கிரண் ரிஜிஜூ, தேசிய கல்விக் கொள்கையை அறிமுகப்படுத்தியதும், ஆரம்பக் கல்வி முதல் உயர் கல்வி வரை ஒட்டுமொத்த கல்வி அமைப்பை மேம்படுத்த கல்வி அமைச்சகம் எடுத்து வரும் நடவடிக்கைகளும் சிறப்பானவை என்றார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1667648
விவசாயத்துறை அமைச்சகம்
கொவிட்-19 சூழலிலும் 296.65 மில்லியன் டன் உணவு தானிய உற்பத்தி செய்து சாதனை : விவசாயிகளுக்கு மத்திய அமைச்சர் திரு.நரேந்திர சிங் தோமர் பாராட்டு
கொவிட்-19 தொற்று காரணமாக சாதகமற்ற சூழ்நிலையிலும், 2019-20ம் ஆண்டில் சாதனை அளவாக 296.65 மில்லியன் டன்கள் உணவு தானியம் உற்பத்தி செய்த விவசாயிகளுக்கு மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் பாராட்டு தெரிவித்துள்ளார். பருப்புகள் மற்றும் எண்ணெய் வித்துக்களின் உற்பத்தியும் முறையே 23.15 மற்றும் 33.42 மில்லியன் டன்களாக இருக்கும் என எதிர்பார்க்கப்படுகிறது. பருத்தி உற்பத்தி 354.91 லட்சம் பேல்களாக இருக்கும் என எதிர்பார்க்கப்படுகிறது. இதன் மூலம் உலகளவில் பருத்தி உற்பத்தியில் இந்தியா முதலிடம் பெறும். இந்திய வேளாண் வரலாற்றில் இந்தாண்டு ஒரு மைல்கல். செப்டம்பர் வரையிலான இந்தாண்டு காரிப் பருவத்தில் 1,113 லட்சம் ஹெக்டேர் நிலங்களில் சாகுபடி செய்யப்பட்டுள்ளது. இது வழக்கத்தை விட 46 லட்சம் ஹெக்டேர் அதிகம். நாட்டின் உணவு மற்றும் ஊட்டச்சத்து பாதுகாப்பை உறுதி செய்வதில் இது நல்ல வாய்ப்பை வழங்குகிறது. இந்த மகத்தான சாதனைக்காக விவசாயிகளுக்கும், மாநில அரசுகளுக்கும் பாராட்டுக்கள் என மத்திய அமைச்சர் திரு. நரேந்திர சிங் தோமர் கூறியுள்ளார்.
மேலும் மக்களவையில் அவர் எழுத்துப்பூர்வமாக தாக்கல் செய்த பதிலில் கூறியிருப்பதாவது:
கொவிட் முடக்க காலத்தில் விவசாயம் சுமுகமாக நடந்தது. இதற்காக மத்திய அரசு அனைத்து நடவடிக்கைகளையும் எடுத்தது. முடக்க காலத்தில் விவசாயத்துக்கு தேவையான அனைத்து விலக்குகளும் அளிக்கப்பட்டன. இதன் காரணமாக இந்த நிதியாண்டின் முதல் காலாண்டில் விவசாயம் சார்ந்த தொழில்கள் 3.4% சதவீத வளர்ச்சியடைந்துள்ளன.
மகாத்மா காந்தி தேசிய ஊரக வேலை வாய்ப்பு உறுதித் திட்டம் மற்றும் பிரதமரின் ஏழைகள் நலன் உணவுத் திட்டம் ஆகியவை விவசாய தொழிலாளர்களுக்கு வழங்கப்பட்டது.
பிரதமரின் கிஷான் திட்டத்தின் கீழ் 10.19 கோடி விவசாய குடும்பங்கள் பயன் அடைந்தன. அவர்களுக்கு ரூ.9,41,305 கோடி வழங்கப்பட்டது.
பிரதமரின் பயிர் காப்பீடு திட்டத்தின் கீழ், முடக்க காலத்தில் விவசாயிகளுக்கு ரூ.5,326,7 கோடி வழங்கப்பட்டுள்ளது.
கர்நாடக மற்றும் கேரளாவில் உள்ள மாவட்டங்களில் ஏலக்காய் உற்பத்தி 2018-2019 மற்றும் 2019-20 ஆகிய ஆண்டுகளில் குறைந்துள்ளது. வரலாறு காணாத மழை, நீடித்த வறட்சி போன்றவை இதற்கு காரணம். பூச்சி மற்றும் நோய் தாக்குதல் சம்பவங்களும் அதிகரித்தன. மலைப் பகுதிகளில் பயிரிடப்படுவதால், விரிவாக்கத்துக்கும் அதிக வாய்ப்பும் குறைவு. ஏலக்காய் உற்பத்தியை அதிகரிக்க பரிசுத் திட்டத்தையும் வாசனைப்பொருட்கள் வாரியம் அறிவித்துள்ளது. சிறந்த ஏலக்காய் விவசாயிக்கு முதல் பரிசாக ரூ.1 லட்சமும், 2வது பரிசாக ரூ.50 ஆயிரமும் அறிவிக்கப்பட்டுள்ளது.
நாட்டில் 4.79 லட்சம் ஹெக்டேர் நிலத்தில் மண்டாரின்/கின்னோவ் வகை ஆரஞ்சு பயிரிடப்பட்டது. மத்தியப் பிரதேசம், பஞ்சாப், மஹாராஷ்டிரா, ராஜஸ்தான் மற்றும் அரியானாவில் ஆரஞ்சுகள் அதிகம் பயிரிடப்பட்டன.
விவசாயிகளுக்கு குறைந்தபட்ச ஆதரவு விலையை உறுதி செய்ய, பிரதமரின் ஆஷா திட்டம் கொண்டுவரப்பட்டது. நெல், கோதுமை, சோளம், நிலக்கடலை உட்பட 22 பயிர்களுக்கு அரசு குறைந்தபட்ச ஆதரவு விலை நிர்ணயித்துள்ளது.
விவசாயிகள் வருமானத்தை இரட்டிப்பாக்க மத்திய அரசு அமைச்சரவைக் குழு ஒன்றை அமைத்தது. இந்தக் குழு, பயிர் உற்பத்தியை மேம்படுத்துதல், கால்நடை உற்பத்தியை மேம்படுத்துதல், திறமையான வழிமுறைகளைப் பயன்படுத்தி உற்பத்தி செலவை குறைப்பது, விவசாயிகள் பெறும் விலையை அதிகரிப்பது, பண்ணை சாரா முறைகளுக்கு மாறுவது உட்பட 7 யுக்திகளை பரிந்துரைத்தது.
https://pib.gov.in/PressReleasePage.aspx?PRID=1657225
(Visitor Counter : 202
வணிகம் மற்றும் தொழில்துறை அமைச்சகம்
மருத்துவ குணங்கள் நிறைந்த முருங்கைத் தூள் ஏற்றுமதியை இந்தியா தொடங்கியது
முருங்கைப் பொருள்களின் ஏற்றுமதிகளை ஊக்குவிக்கும் விதமாக, தேவையான உள்கட்டமைப்பை தனியார் நிறுவனங்கள் உருவாக்கிக் கொள்வதற்கான ஆதரவை வேளாண் மற்றும் பதப்படுத்தப்பட்ட உணவு பொருள்கள் ஏற்றுமதி வளர்ச்சி ஆணையம் வழங்கி வருகிறது.
இரண்டு டன்கள் இயற்கை விவசாய சான்றளிக்கப்பட்ட முருங்கைத் தூள், விமானம் மூலம் 2020 டிசம்பர் 29 அன்று அமெரிக்காவிற்கு அனுப்பப்பட்டது.
இந்திய அரசின் வர்த்தகம் மற்றும் தொழில்துறையின் கீழ் இயங்கும் வேளாண் மற்றும் பதப்படுத்தப்பட்ட உணவுப்பொருள்கள் ஏற்றுமதி வளர்ச்சி ஆணையத்தின் தலைவர் டாக்டர். எம். அங்கமுத்து ஏற்றுமதியைத் தொடங்கி வைத்தார்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1685065
பிரதமர் அலுவலகம்
மார்ச் 2-ந் தேதியன்று, பிரதமர் 2021 கடல்சார் இந்தியா உச்சி மாநாட்டைத் துவக்கி வைக்கிறார்
பிரதமர் திரு.நரேந்திர மோடி, 2021 கடல்சார் இந்தியா உச்சி மாநாட்டை, மார்ச் 2-ந் தேதியன்று காணொலி வாயிலாக துவக்கி வைக்கிறார்.
About Maritime India Summit 2021
கடல்சார் இந்தியா உச்சி மாநாடு 2021 குறித்து
மத்திய துறைமுகங்கள், கப்பல் மற்றும் நீர்வழிகள் அமைச்சகம், கடல்சார் இந்தியா உச்சி மாநாடு 2021-ஐ, www.maritimeindiasummit.in மெய்நிகர் தளத்தில், 2021 மார்ச் 2-ந் தேதியிலிருந்து 4-ந் தேதி வரை நடத்த உள்ளது.
அடுத்த 10 ஆண்டுகளுக்கு இந்தியாவின் கடல்சார் துறைக்கான வரைபடத்தை வடிவமைத்து, உலக கடல்சார் துறையில் இந்தியாவை முன்னணியில் திகழச் செய்வதற்காக இந்த மாநாடு பாடுபடும். பல்வேறு நாடுகளைச் சேர்ந்த வல்லுனர்கள் இந்த மாநாட்டில் கலந்து கொண்டு, இந்திய கடல்சார் துறையின் தொழில் வாய்ப்புகள், முதலீடுகள் குறித்து ஆராய்வார்கள் என்று எதிர்பார்க்கப்படுகிறது. இந்த 3 நாள் உச்சி மாநாட்டில் இந்தியாவுடன் டென்மார்க்கும் கூட்டு நாடாக இணைந்துள்ளது.
சுகாதாரம் மற்றும் குடும்ப நலத்துறை அமைச்சகம்
ஒரே நாளில் அதிக எண்ணிக்கையில் கோவிட்-19 மருத்துவப் பரிசோதனை செய்ததில் இந்தியா மற்றும் ஒரு சாதனை
கோவிட்-19 பாதிப்புக்கு எதிரான நடவடிக்கைகளில் இந்தியா மேலும் ஒரு முக்கியமான மைல்கல்லைக் கடந்துள்ளது. முதன்முறையாக ஒரே நாளில் 10.5 லட்சம் கோவிட் மருத்துவப் பரிசோதனைகள் செய்யப்பட்டுள்ளன.
கடந்த 24 மணி நேரத்தில் 10,55,027 மருத்துவப் பரிசோதனைகள் செய்யப்பட்டது. தினமும் 10 லட்சம் சாம்பிள்களுக்கு மேல் பரிசோதனை செய்யக் கூடிய திறனை தேசிய அளவில் இந்தியா பெற்றுள்ளது.
இந்தச் சாதனையுடன் சேர்த்து, ஒட்டுமொத்தமாக இந்தியாவில் இதுவரை 4.14 கோடி  மருத்துவப் பரிசோதனைகள் செய்யப்பட்டுள்ளன.
மருத்துவப் பரிசோதனைகள் எண்ணிக்கை திறன் மேம்பட்ட காரணத்தால், ஒரு மில்லியனுக்கு எவ்வளவு பேருக்கு பரிசோதனை செய்யப்பட்டது என்ற எண்ணிக்கையும் அதிகரித்துள்ளது. இன்றைய நிலவரத்தின்படி ஒரு மில்லியன் பேருக்கு 30,044 பேர் என்ற அளவுக்கு மருத்துவப் பரிசோதனைகள் செய்யப் பட்டுள்ளன.
மருத்துவப் பரிசோதனை வசதியை அதிகரிக்கும் முயற்சியில், தேசிய அளவில் ஆய்வக வசதிகள் அதிகரித்துள்ளன. இன்று அரசுக்குச் சொந்தமான 1003 ஆய்வகங்கள், தனியார் துறையில் 580 ஆய்வகங்கள் என மொத்தம் 1583 ஆய்வகங்களில் இந்தப் பரிசோதனை வசதிகள் உள்ளன.
• Real-Time RT PCR அடிப்படையிலான ஆய்வகங்கள்: 811 
• TrueNat அடிப்படையிலான ஆய்வகங்கள் : 651 
• CBNAAT அடிப்படையிலான ஆய்வகங்கள் : 121 
(
மத்திய அமைச்சரவை
இந்தியா மற்றும் ஸ்பெயினுக்கிடையே வானியல் துறையில் அறிவியல் மற்றும் தொழில்நுட்பக் கூட்டுறவுகளை மேம்படுத்துவதற்கான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு நரேந்திர மோடி தலைமையில் நடந்த அமைச்சரவைக் கூட்டத்தில், இந்தியா மற்றும் ஸ்பெயினுக்கிடையே வானியல் துறையில் அறிவியல் மற்றும் தொழில்நுட்பக் கூட்டுறவுகளை மேம்படுத்துவதற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது.
இந்த ஒப்பந்தம் இந்திய வானியற்பியல் நிறுவனம், பெங்களூரு மற்றும் ஸ்பெயினில் உள்ள இன்ஸ்டிட்யூட்டோ டெ ஆஸ்ட்ரோபிசிகா டெ கானரியஸ் மற்றும் தி கிராண்டெகான் எஸ் ஏ-வுக்கு இடையே கையெழுத்தாகும்.
புதிய அறிவியல் முடிவுகள், புதிய தொழில்நுட்பங்கள், கூடுதலான அறிவியல் உரையாடல் மற்றும் பயிற்சியின் மூலம் திறன் வளர்த்தல் மற்றும் கூட்டு அறிவியல் திட்டங்கள் உள்ளிட்டத் துறைகளில் இந்தப் புரிந்துணர்வு ஒப்பந்தத்தின் மூலம் நடவடிக்கைகள் மேற்கொள்ளப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்:https://pib.gov.in/PressReleasePage.aspx?PRID=1670016
-----
(
சுகாதாரம் மற்றும் குடும்ப நலத்துறை அமைச்சகம்
ரத்தம் தானம் செய்யும் தன்னார்வலர்களை அணிதிரட்டுவது, நடமாடும் ரத்த சேகரிப்பு வாகனங்கள், வசதிகள், ரத்தம் செலுத்துவதற்குப் போதுமான ரத்தம் கையிருப்பை வைத்திருக்கவும்: ஹர்ஷ் வர்தன் கோரிக்கை
நாடெங்கிலும் இருந்து கலந்து கொண்ட செஞ்சிலுவை சங்க வீரர்களை புதுதில்லி நிர்மான் பவனில் இன்று நடைபெற்ற காணொலிக் கூட்டத்தில் மத்திய அமைச்சர் டாக்டர். ஹர்ஷ் வர்தன் வாழ்த்தி வரவேற்றார். அவர்களிடையே பேசிய அமைச்சர், கோவிட் 19 தொற்றைக் கையாள அரசால் எடுக்கப்பட்டு வரும் முயற்சிகள் குறித்த தகவல்களை தெரிவித்தார். ஒடிஷா, தமிழ்நாடு, ஹரியானா, ஆந்திர பிரதேசம், அஸ்ஸாம், தெலங்கானா, தில்லி மற்றும் கர்நாடகா ஆகிய மாநிலங்களின் இந்திய செஞ்சிலுவை சங்க பிரதிநிதிகள், தங்கள் கிளைகள் எடுத்து வரும் நடவடிக்கைகள் குறித்து அமைச்சருக்கு விளக்கினர். இந்திய செஞ்சிலுவை சங்கத்தின் பொதுச் செயலாளர் திரு. ஆர்.கே. ஜெயின், காணொலி காட்சியில் நேரடியாக பங்கேற்றார்.
இந்த நிகழ்வில் பேசிய அமைச்சர், "நேரத்தை சிறிதும் வீணடிக்காமல், கோவிட் 19 தொற்று சிக்கலுக்கு உலகத்திலேயே முதலில் பதிலடி கொடுத்த நாடு இந்தியாதான் என்பதை நான் உங்களுக்கு கூற விரும்புகிறேன். முதல் முறையாக சீனா கொரோனா வைரஸ் குறித்து உலகத்துக்கு தெரிவித்த போது, இந்தியா தான் செயல்திறனோடு அதற்கு எதிர்வினை ஆற்றியது. நிலைமையை கண்காணிக்கும் நடவடிக்கைகளை அதற்கு அடுத்த நாளே எடுத்த இந்தியா, முதல் கூட்டு கண்காணிப்பு குழு கூட்டத்தையும் நடத்தியது. நிலைமைக்கு ஏற்றவாறு முக்கிய முடிவுகளை எடுக்க, எனது தலைமையின் கீழ் ஒரு அமைச்சர்கள் குழுவையும் மாண்புமிகு பிரதமர் திரு. நரேந்திர மோடி அமைத்தார். ஆட்கொல்லி வைரசுக்கு எதிராக அதிக வீரியமுள்ள ஒரு போருக்கு நாடு முழுவதும் அடித்தளம் அமைக்க இது போதுமானதாக இருந்தது," என்றார்.
தன்னார்வ ரத்த தானத்தை ஊக்குவித்தும் ரத்த கொடையாளிகளுக்கு அழைத்து செல்லும் மற்றும் திரும்ப கொண்டுவிடும் வசதிகளை அளித்தும் ரத்த மாற்றத்துக்காக போதுமான ரத்த கையிருப்பை வைத்திருக்குமாறு அவர்களை அவர் வலியுறுத்தினார். இந்த மாதிரியான சமயங்களில் ரத்த தானம் செய்வதற்கு ரத்த கொடையாளிகளை ஊக்குவிக்க அவர்களின் இடங்களுக்கே நடமாடும் ரத்த சேகரிப்பு வாகனங்களை அனுப்புமாறும் இந்திய செஞ்சிலுவை சங்கத்தை மத்திய அமைச்சர் கேட்டுக்கொண்டார். தன்னார்வ ரத்த தானத்தை ஊக்குவிக்குமாறு மாநில சுகாதார அமைச்சர்களுக்கு கடிதம் எழுதி இருப்பாதாக மத்திய அமைச்சர் கூறினார்.
பெட்ரோலியம் மற்றம் இயற்கை எரிவாயு அமைச்சகம்
எத்தனால் ஒரு மாற்று எரிபொருள்
மத்திய பெட்ரோலியத்துறை அமைச்சர் திரு தர்மேந்திர பிரதான், மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:இந்தாண்டு ஜனவரி 1-ம் தேதி நிலவரப்படி, நாட்டில் சமையல் எரிவாயு  நுகர்வோரின் மொத்த எண்ணிக்கை 28.90 கோடி. இது தவிர 70.75 லட்சம் நுகர்வோர் குழாய் வழி இயற்கை எரிவாயு இணைப்பு பெற்றுள்ளனர். தற்போது, தேசிய எல்பிஜி விநியோக அளவு 99.5 சதவீதமாக உள்ளது.உயிரி எரிபொருள் தேசிய கொள்கை திட்டத்தின் படி, பெட்ரோலுடன் எத்தனால் கலப்பை அரசு ஊக்குவித்து வருகிறது. 2030ம் ஆண்டுக்குள், பெட்ரோலில் 20 சதவீத எத்தனால் கலந்து விற்பதற்கு இலக்கு நிர்ணயிக்கப்பட்டுள்ளது.
இதற்காக, கரும்பு மற்றும் உணவு தானியங்களில் இருந்து எத்தனால் உற்பத்தி செய்ய அரசு அனுமதித்துள்ளது. எத்தனால் தயாரிப்பு விலைகள், கச்சா பொருட்கள் மற்றும் வடி ஆலைகள், இதர காரணங்களால் மாறுபடும் என உணவு மற்றும் பொது விநியோகத்துறை தெரிவித்துள்ளது. இதனால் கரும்பிலிருந்து பெறப்படும் எத்தனால், சேதமடைந்த மற்றும் கூடுதலாக உள்ள அரிசிகளில் இருந்து பெறப்படும் எத்தனால் போன்றவற்றுக்கு தனித்தனியாக விலை நிர்ணயம் செய்யப்பட்டுள்ளது. கடந்த 2019-20ம் ஆண்டில், 173.03 கோடி லிட்டர் எத்தனால், பெட்ரோலுடன் கலப்பதற்காக பொதுத்துறை எண்ணெய் நிறுவனங்களுக்கு விநியோகிக்கப்பட்டுள்ளன.இந்திய பெட்ரோலிய பொருட்கள் சேமிப்பு நிறுவனம் , 5.33 மில்லியன் மெட்ரிக் டன்கள் சேமிப்பு திறனுள்ள சேமிப்புக் கிடங்குகளை விசாகப்பட்டினம், மங்களூரு மற்றும் பாதூரில் வைத்துள்ளன. இங்கு 9.5 நாட்களுக்கு தேவையான கச்சா எண்ணெய் இருப்பு வைக்க முடியும். மேலும், நாட்டில் உள்ள எண்ணெய் நிறுவனங்கள் 64.5 நாட்களுக்கு தேவையான கச்சா எண்ணெயை சேமிக்கும் அளவுக்கு கிடங்குகளை வைத்துள்ளன. நாட்டில் தற்போதுள்ள மொத்த சேமிப்புக் கிடங்குகள் மூலம் 74 நாட்களுக்கு தேவையான கச்சா எண்ணெய் இருப்பு வைக்க முடியும்.
கடந்தாண்டு ஏப்ரல்/மே மாதங்களில் கச்சா எண்ணெய் விலை குறைந்திருந்தபோது, நாட்டில் உள்ள பெட்ரோலிய சேமிப்புக் கிடங்குகளில் முழு கொள்ளளவுக்கு கச்சா எண்ணெய்கள் வாங்கி நிரப்பப்பட்டன. இதன் மூலம் சுமார் ரூ.5000 கோடி சேமிப்பு ஏற்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694711
•••••
(Visitor Counter : 201
மத்திய பணியாளர் தேர்வாணையம்
ஒருங்கிணைந்த பாதுகாப்புப் பணி -2023-க்கான எழுத்து தேர்வின் முடிவு
மத்திய குடிமைப் பணி தேர்வாணையம் நடத்திய ஒருங்கிணைந்த பாதுகாப்புப் பணி -2023 தேர்வு முடிவு ஏப்ரல் 16, 2023 அன்று அறிவிக்கப்பட்ட படி, 6,518 மாணவர்கள் பாதுகாப்புத் துறை அமைச்சகத்தின் பாதுகாப்புப் பணி தேர்வு வாரியம் நடத்தும் நேர்முகத் தேர்வுக்கு தகுதி பெற்றுள்ளனர். இதற்காக அவர்களுடைய தேர்வு எண் வெளியிடப்பட்டுள்ளது. தேர்வு செய்யப்படும் மாணவர்கள் டேராடூனில் உள்ள இந்திய ராணுவ அகாடமி, கேரளாவில் எழிமளாவில் உள்ள இந்திய கடற்படை அகாடமி, ஹைதராபாத்தில் உள்ள இந்திய விமானப்படை அகாடமி, சென்னையிலுள்ள ராணுவ அதிகாரிகள் பயிற்சி அகாடமி ஆகிய பயிற்சி வகுப்பில் சேர்வார்கள்.
தேர்வுக்கான நிபந்தனைகளின் படி தேர்வர்கள் தங்களுடைய அசல் சான்றிதழ்களை சமர்ப்பிக்குமாறு கேட்டுக்கொள்ளப்பட்டுள்ளனர்.
உள்துறை அமைச்சகம்
கடைகள் திறந்திருப்பது குறித்த உள்துறை அமைச்சகத்தின் உத்தரவு பற்றிய விளக்கம்.
கடைகள் திறந்து இருப்பதை அனுமதிப்பது குறித்த பொது முடக்க நடவடிக்கைகளின் ஒருங்கு திரட்டப்பட்ட வழிகாட்டுதல்களில் செய்யப்பட்டுள்ள திருத்தங்கள் குறித்த உத்தரவை உள்துறை அமைச்சகம் நேற்று வெளியிட்டது.

அந்த உத்தரவின் படி:வணிக வளாகங்களில் உள்ள கடைகளைத் தவிர, மற்ற கடைகளை கிராமப்பகுதிகளில் திறந்து கொள்வத்றகு அனுமதி.நகர்ப்புறங்களில் அனைத்து தனித்து இயங்கிவரும் கடைகளும், குடியிருப்புகளுக்கு அருகிலிருக்கும் கடைகளும், குடியிருப்பு வளாகத்தில் உள்ள கடைகளும் திறந்து கொள்ள அனுமதி.
மின்னணு வணிக நிறுவனங்கள், அத்தியாவசியப் பொருள்களை விற்பனை செய்வத்றகு மட்டுமே தொடர்ந்து அனுமதிக்கப்படுகின்றன என்று தெளிவு படுத்தப்படுகிறது.
கொவிட்-19 மேலாண்மைக்கான தேசிய உத்தரவுகளில் குறிப்பிட்டுள்ளபடி, மதுபானங்கள் மற்றும் இதர பொருள்களின் விற்பனை மீதான தடை தொடர்ந்து நீடிப்பதாக மேலும் தெளிவு படுத்தப்படுகிறது.
ஒருங்கிணைந்த திருத்தப்பட்ட வழிகாட்டுதல்களில் குறிப்பிட்டுள்ளபடி, கட்டுப்படுத்தி வைக்கப்பட்டுள்ள பகுதிகள் என, அந்தந்த மாநிலங்கள்/யூனியன் பிரதேசங்களால் அறிவிக்கப்பட்ட கிராமப்புற, நகர்ப்புறப் பகுதிகளில் கடைகளைத் திறக்க அனுமதிக்கப்படமாட்டாது.
இளைஞர் நலன் மற்றும் விளையாட்டு அமைச்சகம்
தேசிய விளையாட்டுப் போட்டிகள் சரியான நேரத்தில் வந்துள்ளன என்று பெண்கள் ஹாக்கி பயிற்சியாளர் ஷாப்மேன் கூறுகிறார்
36-வது தேசிய விளையாட்டுப் போட்டியில் இந்திய மகளிர் ஹாக்கி பயிற்சியாளர் ஜன்னெகே ஷாப்மேன், தியான் சந்த் ஹாக்கி ஸ்டேடியத்தில் வீராங்கனைகளின் பயிற்சி ஆட்டங்களை மேற்பார்வையிட்டார்.
முன்னாள் டச்சு மிட்ஃபீல்டர் இந்திய முகாமுக்கு புதிய முகங்களைத் தேர்ந்தெடுப்பதற்காக வந்து உள்ளார் மேலும் தேசிய விளையாட்டுப் போட்டிகள் பெண்கள் ஹாக்கிக்கு சரியான நேரத்தில் வந்திருப்பதாக நம்புகிறார். இந்தியாவில் மிகப்பெரிய திறமைகள் உள்ளன, அத்தகைய போட்டிகள் அவர்களைக் கண்டுபிடிக்க கதவுகளைத் திறக்கும்.
அதோடு பத்து இந்திய வீரர்கள் இருப்பதால் குறிப்பாக ஹரியானா அணியைப் பார்க்க நான் இங்கு வந்துள்ளேன்.
“இந்திய வீரர்கள் ஒருவரையொருவர் எதிர்த்து விளையாடுவதைப் பார்க்க விரும்புகிறேன்.
அடுத்த மாதம் ஸ்பெயினில் நடைபெறவுள்ள எஃப்ஐஹெச் நேஷன் லீக் போட்டிகளை காண ஆர்வமாக இருப்பதாக கூறினார்.
சிறுபான்மையினர் நலன் அமைச்சகம்
கொரோனோ தொற்று சவால்களைக் கருத்தில் கொண்டு புனித ரமலான் மாத நோன்பின் போது தனி நபர் இடைவெளியைக் கடைப்பிடித்து ஊரடங்கு விதிமுறைகளைப் பின்பற்ற வேண்டும் என்று இந்திய இஸ்லாமியர்களுக்கு முக்தார் அப்பாஸ் நக்வி வேண்டுகோள்
கொரோனோ தொற்று சவால்களைக் கருத்தில் கொண்டு, வரும் ஏப்ரல் 24-ஆம் தேதி தொடங்க வாய்ப்புள்ள புனித ரமலான் மாத நோன்பின் போது, இந்திய இஸ்லாமியர்கள் ஊரடங்கு விதிமுறைகளைக் கடுமையாகவும், நேர்மையாகவும் பின்பற்றி, தனி நபர் இடைவெளியைக் கடைபிடித்து, வீடுகளுக்குள்ளேயே தங்கி, தொழுகைகளையும், மதச்சடங்குகளையும் பின்பற்ற வேண்டும் என்று மத்திய சிறுபான்மையினர் நலத்துறை அமைச்சர் திரு.முக்தார் அப்பாஸ் நக்வி கேட்டுக்கொண்டுள்ளார்,
இந்தியாவில் உள்ள மாநில வக்ப் வாரியங்களின் ஒழுங்குபடுத்தும் அமைப்பான, மத்திய வக்ப் கவுன்சிலின் தலைவராகவும் உள்ள திரு. நக்வி, நாடு முழுவதும் உள்ள மாநில வக்ப் வாரியங்களின் கீழ், 7 லட்சத்துக்கும் அதிகமான மசூதிகள், ஈத்காக்கள், தர்ஹாக்கள் மற்றும் மத நிறுவனங்கள் இயங்குவதாக தெரிவித்துள்ளார்.
ரமலான் மாதத்தில் வழிபாட்டுத் தலங்களில் கூட்டமாகக் கூடுவதை சவூதி அரேபியா உள்ளிட்ட பெரும்பாலான இஸ்லாமிய நாடுகள் நிறுத்தியுள்ளது குறிப்பிடத்தக்கது.
கொரோனோ தொற்று சவால்களைக் கருத்தில் கொண்டு, புனித ரமலான் மாத நோன்பின் போது, இந்திய இஸ்லாமியர்கள் ஊரடங்கு விதிமுறைகளைக் கடுமையாகவும், நேர்மையாகவும் பின்பற்றி, தனி நபர் இடைவெளியைக் கடைப்பிடிப்பபதை உறுதி செய்யவேண்டும் என பல்வேறு இஸ்லாமிய மதத்தலைவர்கள், பல்வேறு சமூக, மத அமைப்புகளின் பிரதிநிதிகளிடம் தாம் பேச்சு நடத்தி, வேண்டுகோள் விடுத்ததாக திரு. நக்வி கூறினார். வீடுகளுக்குள்ளேயே தங்கி, தொழுகைகளையும், அனைத்து மதச்சடங்குகளையும் பின்பற்றுவதை அவர்கள் உறுதி செய்ய வேண்டும் என்று அவர் கேட்டுக்கொண்டார்..
புனித ரமலான் மாதத்தின் போது, எந்தச் சூழ்நிலையிலும், மத வழிபாட்டுத் தலங்கள் மற்றும் இதர இடங்களில் மக்கள் கூடாமல் இருப்பதை உறுதி செய்யும் வகையில் தீவிர அணுகுமுறையைப் பின்பற்றுமாறு, மத்திய வக்ப் கவுன்சில் மூலமாக, மாநில வக்ப் வாரியங்களுக்கு அறிவுறுத்தியுள்ளதாக திரு. நக்வி கூறினார். இதனை நடைமுறைப்படுத்த, பல்வேறு மத மற்றும் சமூக அமைப்புகள், மக்கள் மற்றும் உள்ளாட்சி நிர்வாகம் ஆகியவற்றின் உதவி அவசியம். புனித ரமலான் மாதத்தில் தனி நபர் இடைவெளி மற்றும் ஊரடங்கு விதிமுறைகளைக் கடுமையாகப் பின்பற்றுவதற்கு, மத, சமூக அமைப்புகள், பிரபலமான நபர்கள் ஆகியோர் உள்ளாட்சி அமைப்புகளுடன் ஒத்துழைப்பது அவசியமாகும்..
மத்திய அமைச்சரவை
செபி, இங்கிலாந்தின் நிதி பராமரிப்பு ஆணையம் இடையே கையெழுத்தான புரிந்துணர்வு ஒப்பந்தத்தை மேம்படுத்த மத்திய அமைச்சரவை ஒப்புதல்
2020 ஆம் ஆண்டு ஜனவரி 31 ஆம் தேதி ஐரோப்பிய ஒன்றியத்திலிருந்து பிரிட்டன் வெளியேறியதைத் தொடர்ந்து, பிரிட்டனின் நிதி பராமரிப்பு ஆணையத்துடன் மாற்று முதலீட்டு நிதிநிர்வாக வழிகாட்டுதலுக்கான புரிந்துணர்வு ஒப்பந்தத்தில் கையெழுத்திடுவதற்கான செபியின் முன்மொழிவுக்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் வழங்கப்பட்டது.
முக்கிய தாக்கம்
கடந்த மாதம் 31 ஆம் தேதி ஐரோப்பிய ஒன்றியத்தில் இருந்து பிரிட்டன் வெளியேறியது. இதனையொட்டி, இங்கிலாந்தின் எஃப்சிஏ, செபியிடம், ஐரோப்பிய யூனியனில் இருந்து வெளியேறுவதற்கு முன்பாக, திருத்தப்பட்ட புரிந்துணர்வு ஒப்பந்தம் கையெழுத்திடப்படா விட்டால், பரிவர்த்தனை நடவடிக்கைகளை மேற்கொள்ள இயலாது என்பதால், மேலும், வெகுவிரைவில் மேம்படுத்தப்பட்ட புரிந்துணர்வு ஒப்பந்தம் கையெழுத்திடப்பட வேண்டும் என்று அது வேண்டுகோள் விடுத்தது. இதனால், இந்தியாவில் வேலைவாய்ப்பில் எந்த தாக்கமும் ஏற்படாது என கருதப்படுகிறது.